Beginners' Guide/Preface (Hrvatski) - ArchWiki

# Beginners' Guide/Preface (Hrvatski)

Tip: Ovo je dio višestraničnog članka vodiča za početnike. Klikni ovdje ukoliko želiš pročitati vodič u cijelosti.

## Predgovor

### Uvod

Dobrodošli! Ovaj vodič će te voditi kroz proces instalacije sustava Arch Linux: jednostavne distribucije GNU/Linuxa stvorene za sposobne korisnike. Vodičem se cilja na nove Arčere, ali se pokušava i stvoriti snažna informacijska podloga za sve korisnike.

Prije instalacije bi bilo dobro proletjeti kroz često postavljena pitanja.

Istaknimo neke značajke distribucije Arch Linuxa:

- Jednostavan dizajn i filozofija
- Svi paketi su kompilirani i za i686 i za x86_64 arhitekture
- Inicijalizacijske skripte u BSD stilu, koristeći jednu centraliziranu konfiguracijsku datoteku
- mkinitcpio (Hrvatski) je jednostavan i dinamičan stvaraoc initramfsa
- Upravitelj paketima imena Pacman (Hrvatski) je agilan i lak kao perce, s vrlo skromnim zauzećem memorije
- Paketni sustav Archa: sustav stvaranja paketa koji pruža jednostavnu okolinu za stvaranje instalacijskih Arch paketa putem izvornog koda
- Korisnički repozitorij Archa: pruža tisuće i tisuće korisničkih instalacijskih skripti te priliku za dijeljenje vlastitih

### Licenca

Arch Linux, pacman, documentation, and scripts are Copyright © 2002-2007 by Judd Vinet, Copyright © 2007-2011 by Aaron Griffin and are licensed under the GNU General Public License Version 2.

### Put Archa

Principi dizajna Archa su tu da ga održe jednostavnim.

'Jednostavan', u ovom kontekstu, znači 'bez nepotrebnih dodataka, modifikacija ili komplikacija'. Ukratko: elegantan, minimalistički pristup.

Tijekom razmišljanja o jednostavnosti valja imati na umu:

- " 'Jednostavnost' je definirana iz tehničkog gledišta, a ne korisničkog. Bolje je biti tehnički elegantan uz veće zahtjeve znanja nego biti jednostavan za koristiti i tehnički [inferioran]." -Aaron Griffin
- Entia non sunt multiplicanda praeter necessitatem ili "Entiteti se ne bi smjeli nepotrebno množiti." -Occamova oštrica. Pojam oštrica odnosi se na čin uklanjanja nepotrebnih komplikacija da bi se stiglo do najjednostavnijeg objašnjenja, metode ili teorije.
- "Nevjerojatnost [moje metode] leži u njenoj jednostavnosti. Visine uglađenosti uvijek vode ka jednostavnosti." - Bruce Lee

### O ovom vodiču

Arch wiki je održavan putem zajednice te je odličan izvor s kojim se uvijek može pokušati konzultirati pri prvim suočavanjem s nekim problemom. IRC kanal (irc://irc.freenode.net/#archlinux) i forumi su isto dostupni ukoliko se traženi odgovor ne može naći igdje drugdje. Svakako provjeri i `man` stranice bilo koje naredbe s kojom imaš problema; to se obično može učiniti pozivanjem `man naredbe`.

Note: Usko pratiti ovaj vodič od ključne je važnosti kako bi se moglo doći do ispravno konfiguriranog sustava Arch Linux, tako da ga valja pročitati temeljito. Preporuča se pročitati svaki sekciju u potpunosti prije implementacije koraka navedenih u njoj.
Categories:

- Getting and installing Arch (Hrvatski)
- About Arch (Hrvatski)